হাস্যরসাত্মক ধারাবাহিকে সেরা প্রধান অভিনেতা বিভাগে প্রাইমটাইম এমি পুরস্কার
হাস্যরসাত্মক ধারাবাহিকে সেরা প্রধান অভিনেতা বিভাগে প্রাইমটাইম এমি পুরস্কার হল একাডেমি অব টেলিভিশন আর্টস অ্যান্ড সায়েন্সেস কর্তৃক প্রদত্ত বার্ষিক পুরস্কার। প্রাইমটাইম এমি পুরস্কারের অংশ হিসেবে হাস্যরসাত্মক ধারাবাহিকে সেরা প্রধান অভিনেতাকে এই পুরস্কার প্রদান করা হয়। ১৮তম প্রাইমটাইম এমি পুরস্কার থেকে হাস্যরসাত্মক ধারাবাহিকের প্রধান অভিনেতারা এই বিভাগের প্রতিযোগিতার জন্য মনোনীত হতেন। এর পূর্বে মিনি ধারাবাহিক, টেলিভিশন চলচ্চিত্র এবং অতিথি অভিনেতারাও মূল অভিনয়শিল্পীদলের সাথে এই বিভাগে প্রতিযোগিতা করতেন। মাইকেল জে. ফক্স, কেলসি গ্রামার, ক্যারল ওকনর ও জিম পারসন্স এই বিভাগে সর্বাধিক চারবার পুরস্কৃত হন। অন্যদিকে টেড ড্যানসন সর্বাধিক ১৪ বার মনোনয়ন লাভ করেন। সাম্প্রতিক বিজয়ী জেসন সুডেকিস টেড ল্যাসো ধারাবাহিকে অভিনয় করে এই পুরস্কার লাভ করেন।